Комисията за финансов надзор и «Българска фондова борса – София» АД  организират среща с прeдставители на водещите университети в България, на която като  дарение ще им бъде предоставен специализиран онлайн софтуерен продукт за Професионална и Образователна Подготовка в сферата на финансовите пазари и инвестирането в ценни книжа, наречен „Онлайн подготовка за инвестиране в ценни книжа”. Основното предназначение на продукта е да подпомогне  изграждането на финансова култура и придобиване на първоначален практически опит в областта на капиталовите пазари и борсовата търговия с ценни книжа.

Дарението ще бъде връчено на 29 ноември 2007 г. , 14 часа, в залата на КФН, ул. «Шар планина» №33.

